# Måling av omstillingsarbeidet

# Et omstillingsprogram er en ekstraordinær innsats i områder som opplever stort bortfall av arbeidsplasser og nedgang i befolkningen. Kriterier fra KMD som hvert enkelt tiltak skal vurderes opp mot er:

1. Antall arbeidsplasser som er etablert eller sikret som følge av omstillingsarbeidet
2. Et styrket næringsgrunnlag, slik at kommunene og regionene fremstår som mer robust og med mer variert næringsstruktur
3. Styrket utviklingsevne i området i løpet av omstillingsperioden

1. Skape nye og sikre eksisterende arbeidsplasser

Ettersom arbeidsplass-målet er så sentralt er det derfor viktig at det er en felles forståelse for hvordan vi registrerer/teller dette, slik at det oppfattes som troverdig overfor både oppdragsgivere og lokalsamfunnet og i forbindelse med evalueringsarbeidet.

### 1.1 Nye arbeidsplasser

Nye arbeidsplasser vurderes å være et tydelig begrep og bedriftene rapporterer fakta om dette i prosjektlederrapporten som leveres sammen med sluttrapporten. For at en ny arbeidsplass skal telles, må den ha noe omfang og varighet. Det anbefales at det i prosjektlederrapporten tas med en opplysninger om startdato, oppgaver og stillingsprosent.

Ettersom mange av arbeidsplassene gjerne kommer i etterkant av forstudiene/for-prosjektene, anbefaler vi at programleder mot slutten av året når tellekantene skal oppsummeres tar en ringerunde eventuelt spørreskjema til bedriftene for å få oversikt over nye arbeidsplasser i løpet av året.

Det bør skilles mellom nye og sikrede arbeidsplasser og det er brutto arbeidsplasser vi måler, ikke netto. Dette betyr f.eks. at arbeidsplasser som ble etablert i år 2 kan være mistet i år 6, men vil likevel inngå i tellingen for det totale antall arbeidsplasser.

### 1.2 Sikring av arbeidsplasser

Dette er et noe utydelig begrep, og det er svært så forskjellig hva bedriftene legger i begrepet. Også dette er det prosjektlederrapporten som rapporterer. Dersom en har krysset av for sikring av arbeidsplasser bør prosjektleder som en del av gjennomgangen av sluttrapporten sjekke ut hva bedriftene har lagt til grunn for at prosjektet har sikret arbeidsplassene.

Arbeidsplassutvikling kan også komme fra fellesprosjekter som f.eks. støtte til bærekraftig reiseliv, hvor utvikling av nye arbeidsplasser en del av delmålene og hvor telling av dette inngår som en del av prosjektet. Resultatene her kan derfor inngå som en del av resultatene for rapportering av nye arbeidsplasser.

### 1.3 Anbefalt statistikkArbeidsplassutvikling generelt i omstillingsområdet er grunnlaget for omstillingsarbeidet og det er derfor viktig at omstillingsorganisasjonen følger med på statistikk og også holder kommunen løpende orientert om utviklingen og følgende statistikk sier noe om utviklingen:

* SSB: Antall sysselsatte med arbeidssted i kommunen
* SSB: Registrert arbeidsledighet i kommunen
* SSB: Innpendling, utpendling og netto innpendling fra kommunen
* SSB: Befolkningsutvikling i kommunen

## 2. Et styrket næringsgrunnlag slik at kommune fremstår som mer robust og med en mer variert næringsstruktur

Svært mange av våre omstillingsområder har en ensidig næringsstruktur enten i kraft av en hjørnesteinsbedrift eller ensidighet i form av flere bedrifter innen samme næring. Analyse av næringsstrukturen i området fremkommer gjennom både konsekvensanalysen og utviklingsanalysen, hvor PANDA indikatoren Herfindal/Hirschmann-indeks gir indikasjoner på hvor avhengig kommunen er av enkelte næringer.

Viktigheten av både et robust næringsliv og en robust næringsstruktur er viktig for både bedrift og lokalsamfunn da dette er med å gjøre dem tilpasningsdyktige og ikke så sårbare for uventede hendelser som f.eks. konkurser i andre bedrifter i lokalsamfunnet.

Et robust næringsliv karakteriseres av: høy grad av samhandling, riktig kompetanse, høy innovasjonsevne og godt økonomisk handlingsrom.

En av de aller viktigste indikatorene på robusthet i næringslivet er lønnsomhet og dette kan vi måle gjennom f.eks. resultatgrad og soliditet.

### 2.1 Resultatgrad

Resultatgrad defineres som: Driftsresultat + finansinntekter i prosent av driftsinntekter. Nøkkeltallet kan benyttes for å sammenligne effektiviteten i virksomheten i forhold til andre selskaper.

### 2.2 Soliditet/egenkapitalandel

Dette er et nøkkeltall som viser hvor stor andel av et selskaps eiendeler er finansiert av egenkapital, og viser dermed hvor godt en virksomhet tåler tap.

### 2.3 Anbefalt statistikk

* Panda: Herfindahl/Hirschmann-indeks for hovednæringene i kommunen.
* Proff: Andel foretak med positivt resultat før skatt eller mer spesifikt hvor stor er resultatgraden og utviklingen over tid.
* Proff: Andel foretak med positiv egenkapital eller mer spesifikt på fordeling av egenkapitalandel i næringslivet.

## 3. Styrket utviklingsevne i området i løpet av omstillingsperioden

Omstillingsprogrammet har også som mål å øke utviklingsevnen i både næringslivet og kommunen, hvor det trengs ulike tilnærmingsmåter.

### 3.1 Utviklingsevnen i næringslivet

Oxford Research[[1]](#footnote-1) definerer utviklingsevnen til næringslivet som «bedriftenes evne og vilje til å prioritere utviklingsarbeid».

I de fleste av omstillingsområdene vil næringslivet bestå av mange små bedrifter med svak økonomi og liten administrasjon som vanskeliggjør evnen til å prioritere utviklingsarbeid.

### 3.2 Aktuelle områder som kan styrke dette er:

* Kompetanseprogrammer
* Veiledning fra programledelsen for å identifisere behov og muligheter i aktuelle utviklingsprosjekter som søkes finansiert.
* PLP

### Anbefalt statistikk som kan si noe om denne utviklingen er:

* IN; Antall og samlet beløp fra Innovasjon Norge pr år før og under programperioden
* SSB/Br.reg: Antall bedriftsetableringer per år, før og under programperioden
* Evalueringer/spørreundersøkelser etter kompetanse/utviklingsprogrammer
* Informasjon om tilsagn fra skattefunn

### 3.4 Utviklingsevnen i kommunen

Omstillingskommunen bør også ha som mål om at omstillingsperioden skal løfte kommunen utviklingsevnen i løpet av programperioden og etter endt omstillingsperiode.

Oxford Research definerer kommunens utviklingsevne som «medspiller og ressurs for næringslivet».

Aktuelle indikatorer på et slikt arbeid kan deles inn i omstillingsperioden og etter endt omstillingsperiode.

### 3.5 I omstillingsperioden:

* Næringsvennlig kommune
* Organisering/samarbeid mellom kommune og omstillingsorganisasjon
* Strategisk næringsplan
* Tilretteleggende arbeid innen areal og infrastruktur

### 3.6 Etter omstillingsperioden:

* Videreføring etter omstilling, avklare organisering, finansiering etc.

**4. Forslag til E-post til bedrifter vedr. måling av arbeidsplasser**

Til samarbeidsbedrifter <år>

Svar på denne e-posten ved å fylle inn tabellen nedenfor og returner den til meg. Svarfrist: <dato>

Dere har i <sett inn år> mottatt tilbud om tilskudd fra omstillingsprogrammet <sett inn navn på omstillingsprogram> og/eller deltatt i <sett inn evnt. andre vekstprogram i regi av omstillingsprogrammet>. Hvordan har dette bidratt i din bedrift?

Det overordna målet til <navn omstillingsprogrammet> er at tiltak som gjennomføres skal bidra til å sikre eksisterende arbeidsplasser eller bidra til at det skapes nye arbeidsplasser.

Vi trenger nå en oversikt fra dere over hvor mange arbeidsplasser i din bedrift omstillingsprogrammet har bidratt til enten å sikre eller å skape.

Definisjoner:

* Med å bidra menes at tiltak som helt eller delvis er finansiert av <sett inn navn på omstillingsprogram>, har hatt en positiv effekt på utviklingen i bedriften. I dette inngår også positiv effekt av rådgivning angående forretningsutvikling gjennom deltakelse i vekstprogrammet SMB-utvikling.
* Med å sikre eksisterende arbeidsplasser menes at gjennom tiltak som gjennomføres i bedriften, opprettholdes arbeidsplasser; man unngår å enten redusere en stilling eller legge ned en arbeidsplass
* Med å skape nye arbeidsplasser menes at gjennom tiltak som gjennomføres, skapes ny arbeidsplass enten i en eksisterende bedrift eller i en ny bedrift

Telling av arbeidsplass:

Det tas utgangspunkt i ett årsverk som er avrundet til 1800 timer, før ferie. Både hele og halve stillinger skal telles.

I helårsbedrifter: Over 70% årsverk defineres som én arbeidsplass. 30-70% årsverk defineres som en halv arbeidsplass. Stilling mindre enn 30% telles ikke.

I sesongbedrifter: 100% månedsverk i minst fire sammenhengende måneder defineres som en halv arbeidsplass. Stilling mindre enn dette telles ikke.

|  |  |  |  |
| --- | --- | --- | --- |
|  | ***Antall helårs-stillinger*** | ***Antall sesong-stillinger*** |  |
| ***Spørsmål*** | ***Hele (> 70% årsv)*** | ***Halve (30%-70%)*** | ***Halve (100% i minst 4 mnd)*** | ***Kommentarer*** |
| Hvor mange arbeidsplasser har omstillingsprogrammet bidratt til å sikre i din bedrift i <år>? |  |  |  |  |
| Hvor mange nye arbeidsplasser har omstillingsprogrammet bidratt til å skape i din bedrift <år>? |  |  |  |  |
| Øvrige kommentarer  |  |

Nøl ikke med å kontakte meg dersom noe er uklart.

1. Ny mal for strategisk utviklingsanalyse- Kunnskapsgrunnlag fra Oxford Research 2018 [↑](#footnote-ref-1)